Rowers vas na hoëspoed-jaagtogVier vermeende rowers is Sondag in hegtenis geneem na afloop van ŉ hoëspoed-jaagtog en ŉ skietgeveg met ŉ polisieman. Lt. kol Lungelo Dlamini sê die polisieman, wat nie aan diens was nie, het agterdogtig geraak toe hy gesien het hoe vyf mans huishoudelike goedere in ŉ motor laai by ŉ huis in Krugersdorp. Die polisieman het hulle gekonfronteer waarna ŉ skietgeveg uitgebreek het. Die mans het weggejaag en die polisieman het hul agterna gesit. Die bestuurder van die motor het beheer verloor en die voertuig het verskeie kere gerol. Dlamini sê die motor is onlangs in Kempton Park gesteel. Die huishoudelike goedere in die motor is vernietig nadat die voertuig aan die brand geslaan het. Een van die verdagtes is gewond tydens die jaagtog en is onder polisiebewaking in die hospitaal. ‘n Vyfde verdagte is steeds soek. Die mans sal Maandag in die Randburg-landdroshof verskyn.